Návrh smernica európskeho Parlamentu a Rady ktorou sa mení dopĺňa smernica 2003/54/ES, pokiaľ ide o uplatňovanie určitých ustanovení v Estónsku /* KOM/2007/0411 v konečnom znení - COD 2007/0141 */





[pic] | KOMISIA EURÓPSKYCH SPOLOČENSTIEV | Brusel, 16.7.2007 KOM(2007) 411 v konečnom znení 2007/0141 (COD) Návrh SMERNICA EURÓPSKEHO PARLAMENTU A RADY ktorou sa mení dopĺňa smernica 2003/54/ES, pokiaľ ide o uplatňovanie určitých ustanovení v Estónsku (predložený Komisiou) DÔVODOVÁ SPRÁVA V akte o pristúpení bolo Estónsku udelené prechodné obdobie do 31. decembra 2008 na uplatňovanie článku 19 ods. 2 smernice 96/92/ES v súvislosti s postupným otvorením trhu s elektrickou energiou. Po vzájomnej výmene informácií prijala Rada 28. júna 2004 smernicu 2004/85/ES, ktorou sa mení a dopĺňa smernica 2003/54/ES, pokiaľ ide o uplatňovanie určitých ustanovení v Estónsku, a ktorou udelila požadované predĺženie dočasnej výnimky do 31. decembra 2012. Súdny dvor svojím rozsudkom z 26. novembra 2006 čiastočne zrušil smernicu 2004/85/ES. Dôvodom tohto čiastočného zrušenia nebola podstata smernice 2004/85/ES, ale výber právneho základu Radou (článok 57 Zmluvy o pristúpení namiesto článku 95 Zmluvy o ES). Keďže dôvody na udelenie výnimky Estónsku z uplatňovania článku 21 ods. 1 písm. b) a c) (otvorenie trhu) smernice 2003/54/ES trvajúcej po 31. decembri 2008 zostávajú v platnosti, daná smernica by sa podľa toho mala zmeniť a doplniť, aby mala rovnaké znenie ako smernica 2004/85/ES, ale vhodný právny základ. 2007/0141 (COD) Návrh SMERNICA EURÓPSKEHO PARLAMENTU A RADY ktorou sa mení dopĺňa smernica 2003/54/ES, pokiaľ ide o uplatňovanie určitých ustanovení v Estónsku EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 47 ods. 2, článok 55 a článok 95, so zreteľom na návrh Komisie[1], so zreteľom na stanovisko Európskeho hospodárskeho a sociálneho výboru[2], po porade s Výborom regiónov[3], konajúc v súlade s postupom ustanoveným v článku 251 Zmluvy[4], keďže: 1. Počas prístupových rokovaní sa Estónsko odvolávalo na osobitné charakteristiky svojho odvetvia energetiky a žiadalo o prechodné obdobie na uplatňovanie smernice 96/92/ES Európskeho parlamentu a Rady z 19. decembra 1996 o spoločných pravidlách pre vnútorný trh s elektrickou energiou[5]. 2. V prílohe VI k aktu o pristúpení bolo Estónsku udelené prechodné obdobie do 31. decembra 2008 na uplatňovanie článku 19 ods. 2 smernice 96/92/ES v súvislosti s postupným otvorením trhu. 3. Vo vyhlásení č. 8, ktoré je pripojené k Zmluve o pristúpení, sa okrem toho uznalo, že osobitná situácia súvisiaca s reštrukturalizáciou odvetvia olejovej bridlice v Estónsku si bude do konca roka 2012 vyžadovať vynaloženie osobitného úsilia. 4. Smernica 96/92/ES bola nahradená smernicou 2003/54/ES Európskeho parlamentu a Rady z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES[6], ktorá sa musela vykonať do 1. júla 2004 a ktorá mala za účinok urýchlenie otvorenia trhu s elektrickou energiou. 5. V liste zo 17. septembra 2003 Estónsko žiadalo o neuplatňovanie článku 21 ods. 1 písm. b) smernice 2003/54/ES, ktorý sa týka otvorenia trhu pre iných spotrebiteľov ako domácnosti, do 31. decembra 2012. V ďalšom liste z 5. decembra 2003 Estónsko uviedlo, že plánuje dosiahnuť úplné otvorenie trhu ustanovené v článku 21 ods. 1 písm. c) príslušnej smernice do 31. decembra 2015. 6. Žiadosť Estónska sa zakladala na dôveryhodnom pláne reštrukturalizácie odvetvia olejovej bridlice, ktorý trvá do 31. decembra 2012. 7. Olejová bridlica je jediným skutočne pôvodným zdrojom energie v Estónsku a vnútroštátna produkcia predstavuje takmer 84 % svetovej produkcie. 90 % elektrickej energie vyrobenej v Estónsku pochádza z tohto tuhého paliva. Preto má veľký strategický význam pre zabezpečenie dodávok v Estónsku. 8. Poskytnutie ďalšej výnimky na obdobie rokov 2009 - 2012 sa zdalo byť nevyhnutné na zaručenie bezpečnosti investícií do elektrární a zabezpečenie dodávok v Estónsku, pričom bude možné riešiť vážne environmentálne problémy spôsobené týmito elektrárňami. 9. 28. júna 2004 Rada prijala smernicu 2004/85/ES, ktorá požadovanú výnimku udelila. 10. Rozsudkom z 28. novembra 2006 vo veci C-413/04, Parlament/Rada[7] , Súdny dvor zrušil smernicu 2004/85/ES v rozsahu, v akom Estónsku udelila výnimku z uplatňovania článku 21 ods. 1 písm. b) a c) smernice 2003/54/ES trvajúcu po 31. decembri 2008 a s ňou spojenú povinnosť zabezpečiť iba čiastočné otvorenie trhu predstavujúce 35 % spotreby k 1. januáru 2009 a povinnosť každý rok oznámiť limitné hodnoty spotreby rozširujúce splnenie podmienok pre konečných spotrebiteľov. 11. Čiastočné zrušenie nebolo motivované podstatou smernice 2004/85/ES, ale dôvodom bol nesprávny výber právneho základu. 12. Keďže dôvody na udelenie výnimky Estónsku z uplatňovania článku 21 ods. 1 písm. b) a c) smernice 2003/54/ES trvajúcej po 31. decembri 2008 zostávajú v platnosti, daná smernica by sa podľa toho mala zmeniť a doplniť, aby mala rovnaké znenie ako smernica 2004/85/ES, ale vhodný právny základ, PRIJALI TÚTO SMERNICU: Článok 1 Článok 26 ods. 3 smernice 2003/54/ES sa nahrádza takto: „3. Estónsku sa udeľuje dočasná výnimka z uplatňovania článku 21 ods. 1 písm. b) a c) do 31. decembra 2012. Estónsko prijme opatrenia potrebné na zabezpečenie otvorenia svojho trhu s elektrickou energiou. Toto sa vykoná postupne v priebehu referenčného obdobia s cieľom dosiahnuť úplné otvorenie trhu do 1. januára 2013. 1. januára 2009 musí otvorenie trhu predstavovať aspoň 35 % spotreby. Estónsko každý rok oznámi Komisii limitné hodnoty spotreby, rozširujúce oprávnenosť pre konečných spotrebiteľov.“ Článok 2 Členské štáty najneskôr do 1. júla 2007 uvedú do účinnosti zákony, iné právne predpisy a správne opatrenia, potrebné na dosiahnutie súladu s touto smernicou. Znenie týchto ustanovení bezodkladne oznámia Komisii. Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Spôsob uvedenia tohto odkazu určia členské štáty. Článok 3 Táto smernica nadobúda účinnosť v deň nasledujúci po jej uverejnení v Úradnom vestníku Európskej únie . Článok 4 Táto smernica je adresovaná členským štátom. V Bruseli Za Európsky parlament Za Radu predseda predseda [1] … [2] … [3] … [4] … [5] Ú.v. ES L 27, 30.1.1997, s. 20. [6] Ú.v. EÚ L 176, 15.7.2003, s. 37. Smernica zmenená a doplnená smernicou 2004/85/ES (Ú.v. EÚ L 236, 7.7.2004, s. 10). [7] Zb. s. [2006] I-11221.